CELEX: 32018D0824
Language: fi
Date: 2018-06-04 00:00:00
Title: Komission täytäntöönpanopäätös (EU) 2018/824, annettu 4 päivänä kesäkuuta 2018, Egyptistä ja Ukrainasta peräisin olevan ferropiin tuontia koskevan polkumyynnin vastaisen menettelyn päättämisestä

5.6.2018   
            
            
               FI
            
            
               Euroopan unionin virallinen lehti
            
            
               L 139/25
            
         KOMISSION TÄYTÄNTÖÖNPANOPÄÄTÖS (EU) 2018/824,
   annettu 4 päivänä kesäkuuta 2018,
   Egyptistä ja Ukrainasta peräisin olevan ferropiin tuontia koskevan polkumyynnin vastaisen menettelyn päättämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 9 artiklan 1 kohdan,
   sekä katsoo seuraavaa:
   A.   VIREILLEPANO
   
   
               (1)
            
            
               Euroopan komissio, jäljempänä ’komissio’, pani 2 päivänä elokuuta 2017 vireille polkumyyntitutkimuksen Egyptistä ja Ukrainasta peräisin olevan ferropiin tuonnista unioniin ja julkaisi asiasta ilmoituksen Euroopan unionin virallisessa lehdessä (2).
            
         
               (2)
            
            
               Tutkimus pantiin vireille sen jälkeen, kun Euroalliages, jäljempänä ’valituksen tekijä’, oli tehnyt valituksen neljän unionissa toimivan tuottajan puolesta, jotka ovat Ferropem, Ferroatlántica SL, OFZ ja Huta Laziska SA ja joiden tuotanto muodostaa yli 90 prosenttia ferropiin kokonaistuotannosta unionissa. Valituksessa esitettyä alustavaa näyttöä vahingollisesta polkumyynnistä pidettiin riittävänä menettelyn aloittamista varten.
            
         
               (3)
            
            
               Komissio ilmoitti tutkimuksen vireillepanosta valituksen tekijälle, tiedossa oleville vientiä harjoittaville tuottajille Egyptissä ja Ukrainassa, tiedossa oleville tuojille ja käyttäjille sekä kaikille muille osapuolille, joita asian tiedettiin koskevan, sekä Egyptin ja Ukrainan edustajille. Asianomaisille osapuolille annettiin tilaisuus esittää kantansa kirjallisesti ja pyytää saada tulla kuulluiksi vireillepanoilmoituksessa asetetussa määräajassa.
            
         
               (4)
            
            
               Tarkastuskäyntejä tehtiin joulukuun 2017 ja helmikuun 2018 välillä neljän unionissa toimivan tuottajan tiloihin, vientiä harjoittavien tuottajien ryhmän tiloihin Egyptissä ja Ukrainassa sekä yhden yhteistyössä toimineen etuyhteydessä olevan tuojan tiloihin unionissa.
            
         B.   VALITUKSEN PERUUTTAMINEN JA MENETTELYN PÄÄTTÄMINEN
   
   
               (5)
            
            
               Valituksen tekijä ilmoitti komissiolle sähköpostitse 27 päivänä helmikuuta 2018 valituksen peruuttamisesta.
            
         
               (6)
            
            
               Perusasetuksen 9 artiklan 1 kohdan mukaisesti menettely voidaan päättää, jos valitus peruutetaan, paitsi jos päättäminen ei olisi unionin edun mukaista.
            
         
               (7)
            
            
               Tutkimus ei ole tuonut esiin näkökohtia, jotka olisivat osoittaneet, että päättäminen olisi vastoin unionin etua. Näin ollen komissio katsoo, että tämä tutkimus olisi päätettävä.
            
         
               (8)
            
            
               Asianomaisille osapuolille ilmoitettiin asiasta, ja niille annettiin mahdollisuus esittää huomautuksensa. Komissio ei kuitenkaan vastaanottanut sellaisia huomautuksia, joiden perusteella päättäminen ei olisi unionin edun mukaista.
            
         
               (9)
            
            
               Tästä syystä komissio katsoo, että Egyptistä ja Ukrainasta peräisin olevan ferropiin eli ferroseoksen, joka sisältää vähintään 20 mutta enintään 96 painoprosenttia piitä ja vähintään 4 painoprosenttia rautaa, tuontia koskeva polkumyynnin vastainen menettely olisi päätettävä ottamatta käyttöön toimenpiteitä.
            
         
               (10)
            
            
               Tämä päätös on perusasetuksen 15 artiklan 1 kohdalla perustetun komitean lausunnon mukainen,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätetään Egyptistä ja Ukrainasta peräisin olevan ferropiin eli ferroseoksen, joka sisältää vähintään 20 mutta enintään 96 painoprosenttia piitä ja vähintään 4 painoprosenttia rautaa ja joka luokitellaan tällä hetkellä CN-koodeihin 7202 21 00, 7202 29 10 ja 7202 29 90, tuontia koskeva polkumyynnin vastainen menettely.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 4 päivänä kesäkuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 176, 30.6.2016, s. 21.
   
      (2)  EUVL C 251, 2.8.2017, s. 5.